
	[bookmark: nev]GUTI SZILÁRD
szilardguti@gmail.com
Programtervező Informatikus
MSc, 3. félév
Debreceni Egyetem
Informatikai Kar
	
[bookmark: _GoBack]






Témavezetők:
	Dr. Harangi Balázs
egyetemi docens, DE IK

	Dr. London András
külső témavezető,  Kodesage Zrt.




Python alkalmazás nagy nyelvi modellek mérésére és összehasonlítására

Kulcsszavak: nagy nyelvi modell;LLM;LLM benchmark;LLM összehasonlítás
Az elmúlt évek mesterséges intelligencia fejlesztései átalakították az élet számos területét, köztük a munkahelyi folyamatokat, az oktatást és a szórakozást. A nagy nyelvi modellek kiemelkedő szerepet játszanak ebben a fejlődésben, több milliárd paraméterrel működve rendkívüli eredményeket produkálnak különféle területeken. Folyamatos fejlődésük szükségessé tette olyan módszerek kidolgozását, amelyek képesek hatékonyan mérni és értékelni ezeknek a modelleknek a teljesítményét.

Kutatásom során egy új, eddig nem létező eszközt hoztam létre, amely nagy nyelvi modellek mérésére szolgál. Ez az innováció már olyan meglévő keretrendszerekre és technikákra épül, mint a LlamaIndex, de a megvalósításában új perspektívát képvisel, mivel eddig nem alkalmazták a bemutatott módon. Ez a python programozási nyelven létrehozott eszköz lehetővé teszi, hogy a nagy nyelvi modellek teljesítményét olyan környezetben mérjük, amely ipari szintű kihívásokat tükröz. Ilyen kihívás például az automatikus dokumentáció generálás, mely szorosan összekapcsolódik a kutatásommal, mivel ezáltal remekül kiértékelhetőek egy nagy nyelvi modell képességei. A dolgozat bemutatja a szoftver felépítését, működési lépéseit és eredményeit egy konkrét példán keresztül, valamint részletezi a kiértékelési folyamatokat.

A kutatás további célja az volt, hogy hozzájáruljak a Kodesage projekt fejlesztéséhez, amely egy ipari szinten alkalmazható mesterséges intelligencia megoldás. Ez a rendszer a legmodernebb technológiákat felhasználva szeretné megkönnyíteni a cégek munkáját, legyen szó programozásról, analitikai kérdésekről vagy a mindennapi munka felgyorsításáról.



